**НАРОДНО ЧИТАЛИЩЕ „ХРИСТО СМИРНЕНСКИ 1928“**

**с. Лозен, ул. „Иван Пешев“ №15, тел. 029926424, e-mail:** **chitali6te\_dlozen@abv.bg**

**ОТЧЕТЕН ДОКЛАД**

**за дейността на Народно читалище „Христо Смирненски 1928“, през 2021 година**

Народно читалище „Христо Смирненски 1928“ е юридическо лице с нестопанска цел, с адрес на управление: село Лозен, ул. Иван Пешев, №15, регистирирано в Агенцията по вписванията с ЕИК: 000672197

Читалището организира своята дейност като спазва основните принципи в Закона за народните читалища, ръководи се от върховен орган – Общото събрание и от читалищно настоятелство.

Към 31.12.2021 година в читалището работят двама служители: секретар и домакин.

Основната дейност на читалището е културна.

Негови цели са:

* + - * Развитие и подпомагане на любителското художествено творчество.
			* Развитие на библиотечната дейност.
			* Превръщане на читалището в основен информационен център.
			* Съхраняване и популяризиране на местните традиции и обичаи.

През изтеклата 2021 г. дейността на читалището се извършваше с активното участие на служителите на читалището, на Настоятелството, на ръководителите на школи и групи, на самодейците и на родителите на децата, посещаващи читалището. Въпреки обявената епидемичната обстановка в страната, свързана с COVID-19, имаше много събития и изяви, повечето, от които се проведоха онлайн.

**I.Художествена самодейност:**

През изтеклата 2021 година в читалището се подготвиха и организираха всички традиционни местни празници и обичаи. Лазаруване, коледуване, Баба марта и 1 юни – Ден на детето се проведоха на живо. Заради въведената епидемична обстановка в страната, останалите празници: Василовден, Сурвакари, Бабинден, Тодоровден, 3 март – Национален празник на България, 1 април – Ден на хумора и шегата, Благовещение, Еньовден, Цветница, Великден, Гергьовден, 24 май – Ден на славянската писменост и култура, 1 октомври – Ден на възрастните хора, 1 ноември – Ден на народните будители, 21 ноември – Ден на християнското семейство бяха отбелязани онлайн на Страницата на читалището във Фейсбук.

Въпреки ограничителните мерки свързани с COVID-19, през 2021 година, самодейните групи от читалището имаха многобройни изяви в провеждащите се онлайн фолклорни фестивали, конкурси и събори. Женската група за автентичен фолклор, Младежката певческа група за автентичен фолклор, Детската певческа група за автентичен фолклор, Групите за обреден фолклор, Детския танцов състав, Клуба по народни хора, Лина Момчилова и Розалина Тодорова /баба и внучка/ и децата от Школата по актьорско майсторство участваха в:

* IV Фолклорен празник „ГРЕЯНА РАКИЯ И ЗЕЛЕВА ЧОРБА ОТ СТАРОВРЕМСКАТА СОФРА“ – Бабово 2021 г.
* Национален фолклорен фестивал-конкурс „БЪДНОСТ ЗА ТАЛАНТИТЕ НА БЪЛГАРИЯ“ – гр. София 2021 г.
* Онлайн маратон на четенето „КНИГА ПРОЧЕТИ, СВЕТА РАЗКРАСИ“ – гр. София 2021 г.
* XVIII Фолклорен фестивал „ШОПСКА ПЕСЕН“ – с. Локорско 2021 г.
* XVII Фолклорен фестивал - с. Лозен 2021 г.
* III Фолклорен фестивал „НА МЕГДАНО У ДРАГИЧЕВО“ – с. Драгичево
* Събор „ПРЕСВЕТА“ – с. Вакарел
* IV Национален фолклорен събор „С МИРИС НА ТЕМЕНУГИ“ – с. Яворово
* IV „ФЕСТИВАЛ НА ТИКВАТА“ – с. Тетово 2021 г.
* IV Национален фестивал „ОТ ИГНАЖДЕН ДО КОЛЕДА – ТРАДИЦИИ И СЪВРЕМЕННОСТ“ – с. Горно Ботево

На всички участия самодейните групи заслужено получиха медали, дипломи, грамоти, плакети и други награди.

През изтеклата година обредните и певческите групи имаха и телевизионни изяви:

* БТВ Репортерите „Традициите – минало, настояще и бъдеще“ - традиционен местен празник Васила
* Bulgaria ON AIR – Бъдни вечер в Лозен
* Дестинация BG „Затупале тъпани“ – певчески групи за автентичен фолклор
* YouSofia TV: „Белите снежинки на килима“ – филм за зимните празници

**II.Групи и школи:**

1. Женска певческа група за автентичен фолклор с ръководител Снежана Борисова
2. Детска певческа група за автентичен фолклор с ръководител Снежана Борисова.
3. Младежка певческа група за автентичен фолклор с ръководител Снежана Борисова.
4. Група за обреден фолклор – пресъздаване на обичаи с ръководител Снежана Борисова.
5. Групи за обреден фолклор с ръководител Снежана Борисова:
* Лазарки
* Коледари
* Сурвакари
1. Детски Танцов състав с ръководител Аделина Веселинова
2. Клуб за народни хора с ръководител Аделина Веселинова:
* Възрастни начинаещи
* Възрастни напреднали
1. Школа по актьорско майсторство с ръководител Коле Китанов.
2. Школа по шахмат с ръководител Гинчо Гочев.

**III.Библиотека:**

В момента библиотеката разполага с 14 162 библиотечни документа. През изтеклата година няма отчислени книги. От дарения са постъпили 110 нови книги. Въпреки, че през по- голямата част от годината библиотеката беше затворена, броят на читателите в сравнение с предходната година се запази – 125, по-голям спад имаше при посещенията – 352 и заетите библиотечни документи, които за 2021 г. са 1 573. Направени са 29 справки предимно за учащи се, в различни области на науката и културата. През 2021 г. заради обявената епидемична обстановка в страната, свързана с COVID-19, всички бележити дати, годишнини, национални, традиционни и местни празници се отбелязаха онлайн, а за времето когато библиотеката работеше се оформяха витрини. През месец Април, пак заради епидемичната обстановка, традиционната среща с първокласниците от 200 ОУ „Отец Паисий“ с цел запознаване с библиотеката, не се проведе. През цялата година поединично се оказваше помощ на студенти при писането на курсови и дипломни работи.

**IV. Участия в проекти:**

 През 2021 година, читалището кандидатства по Програма „Зелена София“ за изграждането на зелена градинка в района на читалището и беше одобрено.

**V. Материална база:**

 През изтеклата 2021 година поради липса на средства не беше направено нищо за подобряване материалната база на читалището, освен частични ремонтни дейности.